**Kisbér Város Polgármesterétől**

**2870 Kisbér, Széchenyi u 2.**

**Kisbér Város Önkormányzatának Képviselő-testülete**

**2024. november 8-ai ülésére**

**Tárgy:** Baroni-Ferr Kft. ajánlatának visszavonása

**Tisztelt Képviselő-testület!**

Az Ipari park pályázat 2023. december 31-ei lezárását követően az engedélyek (forgalomba helyezési engedély, vízjogi üzemeltetési engedély) beszerzésével párhuzamosan az ingatlanok első körös pályáztatásának eredményeként 2 ingatlan értékesítésre került, de a bérleti szerződések 2024. július 4-e óta az Irányító Hatóság jóváhagyására várnak. Amíg a jóváhagyás nem történik meg, addig a 2 nyertes pályázóval nem kötheti meg az önkormányzat a szerződéseket.

2024. november 4-én azonban a Baroni-Ferr Kft email útján tájékoztatta az önkormányzatot, hogy a TOP-1.1.1-15-KO1-2020-00004 azonosító számú pályázatra való jelentkezését tekintsék tárgytalannak, és kérte, hogy az általa befizetett ajánlati biztosíték összegét utalják vissza cégük számlájára.

A pályázati felhívás 11.3. pontja szerint a szerződés megkötésének határideje: az eljárás eredményéről szóló összegzés pályázó részére történő közlését követő 30 nap, mely határidő 2024. augusztus 6-án lejárt, és ezalatt az önkormányzat az Irányító Hatóság jóváhagyása nélkül a bérleti szerződést nem tudta megkötni.

Fentiek alapján a biztosíték visszautalásra kerül.

Kérem a tájékoztatás szíves tudomásulvételét.

Kisbér, 2024. november 4.

 Sinkovicz Zoltán

 polgármester